**Tvorba besedila**

**Fran Levstik, Martin Krpan**

Prebral si Levstikovo pripovedko Martin Krpan. Lahko pa si pomagaš še z berilom za 7. razred, kjer najdeš zapis o avtorju (str. 148) in odlomek iz Martina Krpana (str. 150–153) Oblikuj smiselno **besedilo**, v katero vključi odgovore na vprašanja.

Kdo je bil Fran Levstik? (1) Ali je sodobni avtor? Zakaj (ne)? (2) Kako ga še imenujemo, razen pripovednika? (1) Ali je Levstik ustvarjal tudi za otroke? (1) Svoje ugotovitve utemelji z Levstikovimi deli.

SKUPAJ: 5 točk

Kdo, kje in kdaj naj bi zgodbo Franu Levstiku pripovedoval? (1) Zakaj je pisatelj tako začel svojo pripoved? (1) Kdaj se je Krpan prvič srečal s cesarjem? (1) Po katerem dejanju si ga je cesar želel zapomniti? (1) Ali je takrat Krpan po resnici povedal cesarju, s čim se ukvarja? Zakaj (ne)? (1) Zakaj se je kasneje cesar v stiski obrnil prav na Krpana in poslal ponj kočijo, v katero so bili vpreženi štirje konji? (1) Ali je Krpan sprejel cesarjevo prošnjo? (1) Zakaj Krpan za dvoboj ni uporabil orožja iz cesarjeve orožarne niti ne cesarjevega konja? (2) Kako se je pripravil na dvoboj z Brdavsom? Kaj in kje si je pripomočke izdelal? (2) Kje in kako je boj potekal? (1) Ali je Krpanu, ki ni bil vajen viteških bojev, uspelo premagati Brdavsa? (1) Zakaj je bila cesarica na Krpana tako jezna? (1) S čim bi ga ona nagradila za uboj Brdavsa? (1) Toda Krpana obilica ponujene hrane in pijače ni razveselila – zakaj ne? (1) Cesar je svojemu junaku namesto hrane namenil nekaj drugega – kaj? (1) Zakaj mu je Krpan šele takrat povedal, s čim se ukvarja? (1) Ali je po svojem povratku z Dunaja Krpan lahko legalno trgoval? (1)

SKUPAJ: 19 točk

Predstavi naslovno osebo, Martina Krpana (izgled, lastnosti). (2) Kako se vede v odnosu do cesarja? (1) Ali je cesar Janez resnična zgodovinska oseba? (1) Kaj je želel avtor s to zgodbo (takratnim in današnjim) slovenskim bralcem povedati? (2)

SKUPAJ: 6 točk

*KRITERIJ ZA OCENJEVANJE TVORBE BESEDILA*

VSEBINA: 30 točk: Učenec pri tvorjenju zapisanega besedila upošteva dane smernice za pisanje, ki so v celoti vrednotene. *Če učenec pri vsebinskem delu ne doseže 50 % točk (= 15 točk), se njegova naloga oceni z nezadostno oceno.*

JEZIK IN PRAVOPIS: 10 točk: Učenec pozna in uporablja jezikovno in pravopisno normo. Do tri jezikovne in/ali pravopisne napake se glede na standarde znanja v posameznem razredu vrednotijo s točko odbitka do 0 točk v tem sklopu.

SLOG: 5 točk: Učenec ima bogat besedni zaklad, upošteva členitev po aktualnosti, njegovo besedilo je smiselno zaokroženo.

OBLIKA: 5 točk: Učenec piše s pisanimi ali malimi tiskanimi črkami (da se razloči raba velike začetnice), njegova pisava je čitljiva, besedilo se trudi zapisati čim bolj estetsko, upošteva vljudnostni rob pisanja.

|  |  |
| --- | --- |
| OCENA | KRITERIJ |
|  0–22,5 točk nezadostno/nzd (1)  | 0 %−45 % |
|  23–31 točk zadostno/zd (2)  | 46 %−62 % |
| 31,5 –39 točk dobro/db (3)  | 63 %−78 % |
| 39,5–45 točk prav dobro/pdb (4) | 79 %−90 % |
| 45,5–50 točk odlično/odl (5)  | 91 %−100 % |